Publication: Magyar Közlöny
Issue: MK-2002-162 (Year: 2002, Number: 162)
Era: 1990-2004
Section: 
Paragraph Index: 699

a) A leírást a találmány címének a feltüntetésével kell kezdeni, ahogyan az a kérelemben szerepel. A leírásban (i) meg kell határozni azt a mûszaki területet, amelyre a találmány vonatkozik; (ii) be kell mutatni a bejelentõ által megismert technika állását, amely hasznosnak tekinthetõ a találmány megérté- 2002/162. szám séhez, kutatásához és vizsgálatához, és — lehetõség szerint — utalni kell az említett technika állását leíró iratokra; (iii) fel kell tárni az igényelt találmányt oly módon, hogy annak alapján a mûszaki feladat (még akkor is, ha azt kifejezetten nem is nevezik így) és annak megoldása megérthetõ legyen, továbbá meg kell jelölni — ha van ilyen — a találmány elõnyös hatásait a technika állásához képest; (iv) röviden ismertetni kell — ha vannak ilyenek — a rajzok ábráit; (v) ismertetni kell az oltalmazni kívánt találmánynak legalább a bejelentõ által legjobbnak vélt megvalósítási módját; ezt, ahol lehetséges, példákkal kell bemutatni és — ha vannak — hivatkozni kell a rajzokra; ha a megjelölt állam nemzeti joga nem írja elõ a találmány legjobb megvalósítási módjának a leírását, hanem elegendõnek tekinti csupán bármely megvalósítási mód leírását (akár ez a bejelentõ által legjobbnak vélt mód, akár nem), a legjobbnak vélt megvalósítási mód leírásának elmulasztása ebben az államban nem jár jogkövetkezményekkel; (vi) ha az a találmány ismertetésébõl vagy jellegébõl nem következik, kifejezetten meg kell jelölni, hogy a találmány tárgya iparilag milyen módon alkalmazható, és azt a módot, amellyel az elõállítható és hasznosítható, vagy — ha csak hasznosítható — azt a módot, amellyel hasznosítható; az „ipar” kifejezést az ipari tulajdon oltalmára létesült Párizsi Uniós Egyezmény szerinti legtágabb értelemben kell érteni.

Source: https://magyarkozlony.hu/hivatalos-lapok/b9114fbbdeddb5b2a142d650578ed3c588a28ad6/dokumentumok/b959e10bf29fe384115a94f3bfe716fa6878ef0f/letoltes